Njoftim për paraqitje ofertash
Bashkia Korçë, në kuadër të zbatimit të projektit “AI Creators Fest”, fton operatorët ekonomikë të interesuar të paraqesin ofertat e tyre për realizimin e këtij projekti. 
Të dhëna të përgjithshme 
[bookmark: _Hlk243311511]Projekti “AI Creators Fest” është një festival krijues dhe ndërdisiplinor që ndërthur artin, teknologjinë dhe inteligjencën artificiale, duke krijuar një hapësirë për edukim, eksperimentim, bashkëpunim dhe prezantim publik të krijimtarisë digjitale.
Në kuadër të festivalit do të zhvillohen aktivitete edukative dhe krijuese, përfshirë “AI Creative Labs”, garën krijuese “AI Art Challenge”, diskutime dhe panele profesionale, si dhe një ekspozitë përmbyllëse me veprat e realizuara gjatë aktivitetit.
Festivali synon të afrojë artistë, krijues, dizenjues, programues, studentë dhe profesionistë të teknologjisë, duke nxitur përdorimin krijues dhe etik të inteligjencës artificiale dhe duke krijuar mundësi të reja për zhvillimin e industrive kreative në Korçë.
Nëpërmjet këtij projekti synohet gjithashtu fuqizimi i të rinjve me njohuri dhe aftësi praktike në përdorimin e mjeteve të inteligjencës artificiale për art, dizajn, muzikë dhe media digjitale, si dhe promovimi i Korçës si një qytet inovativ dhe kreativ.
Realizimi i këtij aktiviteti do të kontribuojë në krijimin e veprave të reja digjitale, zhvillimin e bashkëpunimeve ndërmjet komunitetit krijues dhe atij teknologjik dhe pasurimin e ofertës kulturore e turistike të qytetit. 
Fondi limit i procedures është 833,333 (Tetëqind e tridhjetë e tre mijë e treqind e tridhjetë e tre) lekë PA TVSH 
Tërheqja e dokumenteve të procedurës
· Dokumentet e procedurës mund të tërhiqen pranë:
Drejtorisë së Prokurimeve, Bashkia Korçë.
Afati i fundit për dorëzimin e ofertave  
· Deri më datë: 27/10/2026, ora 12:00.
· Vendi i dorëzimit: Zyra e Protokoll-Arkivës, Bashkia Korçë.
· Ofertat e paraqitura pas këtij afati do të refuzohen. 
Hapja e ofertave
· Do të bëhet nga Komisioni i Vlerësimit të Ofertave më datë: 27/10/2026, ora 14:00.
Informacione të mëtejshme 
· Për çdo informacion shtesë, operatorët mund të kontaktojnë në adresat zyrtare të Bashkisë Korçë ose të drejtohen pranë Drejtorisë së Prokurimeve.
